1982 елгы дөнья футбол чемпионаты

1982 елгы дөнья футбол чемпионаты () — 1982 елда узган уникенче ФИФА дөнья футбол чемпионаты. Чара 13 июннән 11 июлгә кадәр Испаниянең ундүрт шәһәрендә (Мадрид, Барселона, Севилья, Билбао, Вальядолид, Малага, Валенсия, Сарагоса, Элче, Овьедо, Хихон, Аликанте, Виго, А-Корунья) үткәрелгән.

Ярышта 24 җыелма такым катнашкан, шуларның 13 - Аурупадан, 3 - Көньяк Америкадан, 2 - Төньяк Америкадан, 2 - Африкадан, 1 - Азиядән һәм 1 - Океаниядән. Әлҗәзаир, Камерун, Һондурас, Кувәйт һәм Яңа Зеландия милли футбол җыелмалары дөнья чемпионтларында беренче тапкыр катнашканнар.

Ярыш өч этаптан торган: беренче этапта 24 такым алты төркемгә бүленеп, әйләнмә система буенча уйнаган. Икенче этапта төркемнәрдә беренче ике урын алган такымнар дүрт төркемгә бүленеп әйләнмә система буенча уйнаган. Өченче этапта төркемнәрдә беренче урын алган такымнар «җиңелгән очракта төшеп калу» системасы буенча җиңүчене ачыклаганнар.

Барлыгы 52 уен уйналган, 146 туп кертелгән. Иң күп туп кертүчеләр: Паоло Росси (Италия) - 6 туп, Карл-Һайнц Руменигге (Көнбатыш Алмания) - 5 туп.

Финалда Италия җыелмасы Көнбатыш Алманияне өстәмә вакытта 3:1 исәбе белән җиңеп, өченче тапкыр дөнья чемпионы исеменә лаек булган. Өченче урын өчен мачта Польша футбол җыелмасы Франсаны 3:2 исәбе белән җиңгән.

Төркем:Футбол буенча дөнья чемпионатлары
Төркем:1982 ел спортта